Un’auguru a Pazzola
 (Ulassa, 21/09/2004)

Como ca sese in domo in maladia,
Antoni, de t’iscriere apo pensadu
A s’arrivu sa littèra mia
Spero de t’agatare in bonu istadu

E haere de nou acquistadu
Forsa, salude, mente e energia
Pro chi fra pagu in palcu, in poesia,
Torres a ti difendere su primadu

Comente sempre che bravu Poeta
Ch’in tottu sa Sardigna as tentu onore
E gai prosighire in su futuru.

De part’e Loddo unu saludu azzetta
Ca so sempre unu tou amiradore
E rezi ‘e veru coro un’auguru.